Държавен вестник, бр. 41, 2024 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  41
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ВЪНШНИТЕ РАБОТИ
СПОРАЗУМЕНИЕ
за участие на Република България в Прог­
рамата на ОИСР за Украйна с доброволен 
финансов принос в размер 60 000 евро 
(117 350 лв.) между Република България, от 
една страна, и Организацията за икономи­
ческо сътрудничество и развитие, от друга, 
сключено чрез размяна на писма от 17 и 
21 август 2023 г.
(Ратифицирано със закон, приет от 49-ото 
Народно събрание на 10 април 2024 г. – ДВ, 
бр. 36 от 2024 г. В сила от 23 април 2024 г.)
РЕПУБЛИКА БЪЛГАРИЯ
ЗАМЕСТНИК МИНИСТЪР-
ПРЕДСЕДАТЕЛ И МИНИСТЪР 
НА ВЪНШНИТЕ РАБОТИ
Г-н Андреас Шаал
Директор „Глобални отношения 
и сътрудничество“
Организация за икономическо 
сътрудничество и развитие
2, rue Andrѓ Pascal
75775 Paris Cedex 16 Франция
София, 17 август 2023 г.
Уважаеми г-н Шаал,
С настоящото писмо Министерството на 
външните работи на Република България 
изразява своя ангажимент да предостави 
финансов принос към Програмата на ОИСР 
за Украйна, която е включена в Работната 
програма и бюджета на Организацията за 
икономическо сътрудничество и развитие 
(ОИСР). Потвърждаваме, че тази вноска ще 
бъде използвана за цялостното изпълнение на 
Програмата на ОИСР за Украйна от 2023 г. 
за период от четири години.
България реши да предложи доброволна 
вноска в размер на 60 000 евро на дирекция 
„Глобални отношения и сътрудничество“ 
на ОИСР за изпълнение на дейностите по 
Програмата за Украйна, както е договоре-
но от Съвета на ОИСР, изготвена в тесни 
консултации с правителството на Украйна.
Разбираме, че доброволната вноска ще бъде 
управлявана в съответствие с финансовите 
разпоредби на ОИСР и други приложими 
правила, политики и процедури, които пред-
виждат базов процент за възстановяване на 
административните разходи, който понас-
тоящем е определен на 6,48 % от сумата на 
предложението.
Отбелязваме, че резултатите от работата, 
под каквато и да е форма, са изключител-
на собственост на ОИСР. Продължаването 
на всякакви резултати извън рамките на 
настоящата работна програма и бюджет 
зависи от включването на тези резултати 
в бъдещата(ите) работна(и) програма(и) и 
бюджет на ОИСР.
Сумата ще бъде изплатена в пълен размер 
от Министерството на външните работи на 
Република България след получаване на фак-
тура от ОИСР. Ще Ви бъдем благодарни, ако 
можете да започнете стандартната процедура 
на ОИСР за приемане на тази вноска.
Разбираме, че отчитането пред донорите 
на цялостното изпълнение на Програмата 
на ОИСР за Украйна ще се извършва чрез 
годишни аналитични доклади за напредъка 
на изпълнението в съответствие с годишни-
те финансови доклади за общите приходи и 
разходи на ОИСР.
Гореспоменатите доклади (по същество и 
финансови) ще се предоставят в съответствие 
със стандартните формати за докладване 
на ОИСР и в съответствие с финансовите 
разпоредби и други приложими правила, 
политики и процедури.
Всички спорове, разногласия или претен-
ции, произтичащи от или свързани с тази 
вноска или с нейното нарушаване, прекратя-
ване или недействителност, се решават чрез 
арбитраж в съответствие с Арбитражния 
правилник на Постоянния арбитражен съд 
от 2012 г. Броят на арбитрите е един. Езикът, 
който се използва в арбитражното производ-
ство, е английски. Мястото на арбитража 
е Париж (Франция). Страните изрично се 
отказват от правото си да искат анулиране 
или отмяна на всяко решение, постановено 
от арбитражния съд.
Настоящото писмо и Вашето потвържде-
ние за приемане представляват обвързващо 
споразумение между нас.
Споразумението ще влезе в сила, след 
като Република България уведоми ОИСР 
за приключването на вътрешните си про-
цедури, необходими за влизането в сила на 
споразумението.
С уважение,
Мария Габриел, 
заместник министър-председател  
и министър на външните работи